tomron87/hebrew-wikipedia-sentences-corpus huggingface dataset:
הסרט לא זכה לפופולריות רבה גם מחוץ לארצות הברית, הגם שהכנסות הקרנותיו בשאר מדינות העולם יחדיו עלו על הכנסותיו בארץ מוצאו והסתכמו בכ-43 מיליון דולר.
סך הכנסותיו של הסרט מהקרנתו בבתי הקולנוע הסתכם בכ-74.5 מיליון דולר.
גם בקרב המבקרים הסרט לא זכה להצלחה רבה, ורבים היו חלוקים בדעתם לגביו.
כך, למשל, החמיא פול קלינטון, מבקר הקולנוע של CNN, למשחקם של דפ וגרהאם, אך לדבריו "איכשהו, זה לא מספיק...
[הסרט] הוא מקוטע, ועם זאת צפוי לחלוטין.
הסרט מרגיש כמו אוסף של תמונות קטנות במקום סרט שלם, 'קטעים קולנועיים' קטנים שהוחדרו להנאת הצופים".
מנגד טען מבקר הקולנוע רוג'ר איברט כי הופתע מהסרט פעם אחר פעם, ושיבח אותו על הביקורת על פערי המעמדות המוצגים בו - "רציחותיו של המרטש חותכות שכבות המעמדות החברתיים אשר יועדו לבודד את החוטאים מחטאיהם".
איברט העיר בנוסף כי הסרט הוא המשך לסרטיהם הקודמים של האחים יוז, אודות חיי הפשע והעוני בגטאות האפרו-אמריקאים בארצות הברית, על אף הרקע השונה.
הסרט היה מועמד לפרס סאטורן בקטגוריית סרט האימה הטוב ביותר, וג'וני דפ היה אף הוא מועמד לפרס בעבור משחקו בסרט.
ממסר בוכהולץ הוא התקן בטיחות, סוג של מבטח המותקן בשנאי כוח המבודדים ומקוררים על ידי שמן מינרלי.
הממסר קרוי על שם מקס בוכהולץ (Max Buchholz) שהמציא אותו בשנת 1921.
שנאי כח הם מתקנים המאפשרים המרת מתחים ברשת החשמל.
בשנאים אלו משתמשים בשמן מינרלי לבידוד ולקירור השנאי.
במקרה של תקלה בשנאי, עומס יתר או מחסור בשמן יש סכנה של יצירת קשת חשמלית בשנאי עקב המתח הגבוה.
תקלה כזו עלולה לגרום להתחממותו של השנאי ובזאת להחמיר את התקלה עד כדי שרפה או פיצוץ.
ממסר בוכהולץ רגיש לגזים הנוצרים בשמן כתוצאה מיצירת קשת חשמלית והוא מפסיק את פעולת השנאי עם גילוי התקלה.
בשל מבנהו, ממסר בוכהולץ מפסיק את פעולת השנאי גם במצב של רעידת אדמה מעל עוצמה מסוימת.
לתת התרעה כאשר מצטברת כמות גזים קטנה כתוצאה מקשת חלשה.
להפסיק את פעולת השנאי אם כמות הגזים רבה, עקב תקלה פנימית חמורה.
מִמסר או מגען הוא התקן המכיל מפסק וסליל.
כאשר זורם זרם בסליל, הסליל יוצר שדה מגנטי, הגורם לתנועה המועברת למפסק, והמפסק עובר ממצב למצב בהתאם לסוג הממסר.
בין חיבורי הסליל לחיבורי המפסק מתקיימת .
סוגי ממסרים על פי חיבור
NO - כאשר אין מתח על סליל הפיקוד מצבו פתוח (Normally Open)
NC - כאשר אין מתח על סליל הפיקוד מצבו סגור (Normally Closed)
ממסר מסוג XPXT - ביטוי המתאר את מספר הערוצים ואת מספר אפשרויות החיבור של כל ערוץ, לדוגמה SPST - ערוץ אחד בו אפשרות חיבור אחת, DPDT - בו שני ערוצים, וכל אחד מחובר ללא מתח ליציאה א' ותחת מתח ליציאה ב'.
כמו כן קיימים 3PDT וכו'.
ממסר צעד - ממסר שכל הופעת מתח על סליל הפיקוד הופכת את מצבו.
סוגי ממסרים על פי הפעלה
"ננעל" (סליל בודד) - ממסר כזה אינו דורש מעבר זרם קבוע, אלא מעבר זרם לזמן קצר הופך את מצבו עד למעבר זרם בכיוון ההפוך.
ממסר "עלה" (reed) - בו הרכיב המושפע מהשדה המגנטי הוא המוליך עצמו, והוא דק מאוד (בדומה לעלה של הקלרינט או המפוחית) - ולכן זרם ההפעלה הדרוש הוא קטן ביותר.
מובן שממסר זה גם עשוי למתג זרמים קטנים ביותר, ושימושו העיקרי הוא בבידוד שהוא מספק בין מעגל זרם הפיקוד למעגל זרם היציאה.
ממפריקיוס או ממביר הוא שמו של מלך אגדי של אנגליה, המוזכר בספרו של ג'פרי ממונמות' "ההיסטוריה של מלכי בריטניה".
אין כל תיעוד היסטורי לקיומו.
ממפריקיוס היה בנו של מאדאן, מלך אנגליה שקדם לו, ואחיו של מאלין (Malin).
על פי ג'פרי, לאחר מות אביו פרצה מלחמת ירושה בין ממפריקיוס ואחיו מאלין על השליטה באנגליה.
ממפריקיוס הציע לאחיו להיפגש לוועידת פסגה על מנת להכריע בסכסוך בדרכי שלום, ובהגיע אחיו לוועידה רצח אותו, ועלה לשלטון.
ממפריקיוס שלט באנגליה 20 שנים, בהורגו את האצילים שהתנגדו לו או שחשד בהתנגדותם בו, או כל אדם אחר שחשד בו כי הוא רוצה להדיחו.
ג'פרי מספר כי אף שנישא לאישה ונולד לו בן בשם אבראוקוס, היה ממפריקיוס למעשה הומוסקסואל (כדברי ג'פרי חי חיים של מעשי סדום).
ג'פרי מספר כי ממפריקיוס נהרג במהלך מסע ציד בו הוא הותקף על ידי עדת זאבים.
לאחר מותו עלה לשלטון אבראוקוס בנו.
על פי ג'פרי ממפריקיוס שלט באנגליה בתקופת שלטונו של המלך שאול ובתקופת שלטונו של אוריסתנס בספרטה.
מֶמְפִיס , בעברית מקראית נֹף או מֹף, הייתה עיר במצרים העתיקה, ושרידיה שוכנים על הגדה המערבית של הנילוס, בקצה הדרומי של דלתת הנילוס, כ־20 ק"מ דרומית לקהיר, ליד העיר המצרית המודרנית מית־רחינה.
השטח האדמיניסטרטיבי העתיק של ממפיס כולל בתוכו את האתרים העתיקים דחשור, סקארה, אבו סיר, אבו גורב וזאוויית אל עריאן.
ממפיס שימשה כבירת מצרים התחתונה ובירת מצרים המאוחדת לפני נא אמון, מימי יסוד המדינה ועד סוף תקופת הממלכה הקדומה בשנת 2200 לפנה"ס לערך.
היא הייתה בירת מצרים לתקופה קצרה גם בתקופת הממלכה החדשה, ושימשה כמרכז אדמיניסטרטיבי בכל תקופת ההיסטוריה של מצרים העתיקה.
שמה המצרי הקדום של העיר היה אִנְבּוּ־חֶץ שפירושו "החומה הלבנה".
שמה המקובל יותר היה מֶנֹ־פר על שם הפירמידה של המלך פפי הראשון מהשושלת השישית, ששכנה בקרבת העיר.
השם ממפיס (Μέμφις) הוא שם יווני שנוצר כתוצאה מעיוות השם מֶנֹ־פר, ואשר הפך בקופטית למֶנֶף.
ממפיס הייתה ידועה בתקופה העתיקה גם בשם אנק טַווי שמשמעותו היא "זו המקשרת את שתי הארצות".
שם זה מדגיש את מיקומה האסטרטגי של ממפיס בגבול בין מצרים התחתונה ומצרים העליונה.
עוד באלף ה־3 לפנה"ס נודעה העיר בשם הקודש חות כא־פתח (ḥwt-kȝ-ptḥ, 𓉗 𓏏𓉐𓂓𓏤𓊪 𓏏 𓎛), כלומר "ארמון שור־אל פתח" או "בית הנשמה של פתח", וכך גם ההיסטוריון המצרי מנתון קרא לה במצרית עתיקה.
המונח התגלגל לאוגריתית כ־𐎈𐎋𐎔𐎚 (חכפת), וקיבל את המשמעות הכללית "מצרים", המקודשת לכושר וחסיס (המקביל הכנעני לפתח).
משם התגלגל ליוונית כ־Aίγυπτoς (איגופטוס, אגיפטוס בהגייה מודרנית), שמה של מצרים עד היום ביוונית ולטינית ובשפות רבות נוספות, כולל שמה של מצרים בשפה האנגלית – Egypt.
שמה של העיר במקרא היה נֹף או מֹף.
השם נף מופיע במקרא בשישה פסוקים, למשל: .
השם מף מופיע פעם אחת בהושע – .
על פי הרודוטוס, ממפיס נוסדה בשנת 3100 לפנה"ס על ידי המלך נערמר הידוע גם בשם מֶנֶס.
מלך זה היה המלך הראשון בתקופת השושלת הראשונה בממלכה הקדומה, ואיחוד מצרים התחתונה ומצרים העליונה מיוחס לו.
יש מחלוקת בין ההיסטוריונים לגבי גודל אוכלוסיית העיר.
צ'נדלר אוכלוסיית ממפיס מנתה 30,000 תושבים ובכך הייתה היישוב המאוכלס ביותר בעולם מיום היווסדה ועד 2250 לפנה"ס לערך.
ברד העריך שאוכלוסייתה מנתה כ־6,000 תושבים בלבד בתקופת הממלכה הקדומה.
בתקופת השושלת השישית הגיעה ממפיס לשיאה.
היא הייתה אחד המרכזים הדתיים העיקריים במצרים (התחרתה כמרכז דתי בעיר און) ושימשה כמרכז הפולחן של האל פְּתַח, אשר נחשב בממפיס לאבי האלים ובורא האדם.
בעיר נמצאו גם כתובות פיניקיות.
העיר הייתה גם מרכז פולחני לשור הקדוש אפיס.
בעיר הייתה גם מושבה אדומית.
העיר ירדה מגדולתה בימי השושלת ה־18, כאשר הבירה עברה לתבאי, היא נא אמון.
העיר שבה לפרוח בעת השלטון הפרסי, במאות ה־6 וה־5 לפנה"ס, ושקעה שוב עם יסוד העיר אלכסנדריה בשנת 331 לפנה"ס על ידי אלכסנדר מוקדון.
בתקופה זו ובתקופה הרומית הייתה ממפיס העיר השנייה בחשיבותה במצרים.
בשנת 641, עם יסוד העיר פוסטט שהייתה בירת מצרים בתקופת השלטון הערבי, ממפיס ננטשה, ובתיה הפכו מקור לאבני בנין לערים שנבנו באזור.
בגלל השימוש המשני שעשו התושבים באבני הבניין של ממפיס, נשארו שרידים מעטים באתר.
נחשפו המקדשים של האלים פתח ואפיס.
כמו כן נחשפו במקום מספר פסלים כולל פסל מאלבסטר של רעמסס השני בגודל של שניים על ארבעה מטר.
ממפיס נמצאת בקרבת הנקרופוליס של סקארה.
כיום נמצא בממפיס אתר המשמש כמוזיאון פתוח הכולל ממצאים מתקופת מצרים העתיקה.
אחד הפסלים המפורסמים הוא פסלו הענק של רעמסס השני אשר התגלה באתר.
אורך הפסל הוא 10 מטר והוא מוצב בשכיבה במבנה סגור באתר אשר נבנה סביבו.
האתר נחפר על ידי האגיפטולוג האנגלי פלינדרס פיטרי בין השנים 1908–1913 במשך שש עונות חפירה.
מליק טוסטון קוקס ידוע יותר בכינויו ממפיס בליק (Memphis Bleek) או בליק הוא ראפר ומפיק מוזיקלי בעל חברת תקליטים גט לואו רקורדס.
נכון ל-2024, בליק הוציא ארבעה אלבומים.
בליק הוא חבר ילדות של ג'יי זי.
הוא היה אחד האמנים הראשונים לחתום ברוק-א פלה, חברת התקליטים שג'יי זי ייסד.
הוא הופיע לראשונה באלבומו הראשון של ג'יי זי, "Reasonable Doubt" שיצא בשנת 1996. באלבום זה ג'יי זי כתב לו את הטקסטים.
בשנת 1998 בליק הקים לייבל משלו, "Get Low Records".
לאחר הצלחת האלבום "Hard Knock Life" של ג'יי זי קיבלה חברת התקליטים שלו חשיפה, מה שנתן את האפשרות לשחרר את אלבום הבכורה של בליק "Coming of Age".
האלבום הצליח מאוד, מכר 118,000 העתקים בשבוע הראשון והגיע למקום השביעי במצעד הבילבורד.
האלבומים הבאים שלו,, "The Understanding" שיצא בשנת 2000 ו-"M.A.D.E." שיצא בשנת 2003 מכרו זהב.
בין שני האלבומים עברו שלוש שנים בהן הוא השקיע את מרב זמנו בטיפול באחיו שנפצע קשה לאחר שהתרסק עם אופנוע.
האלבום הרביעי שלו, "534" שנקרא על שם מס' הבית בו הוא וג'יי-זי גדלו לא הצליח כמו קודמיו.
זה היה האלבום האחרון שלו בחברת התקליטים של ג'יי זי, רוק-א פלה.
השניים החליטו שבליק יכול לצאת לעולם החופשי ולא להישאר תחת חסותו של ג'יי זי.
זמן קצר לאחר מכן בליק חתם במס אפיל אנטרטיינמנט.
האלבום הבא שלו, "The Process" אמור לצאת בשנת 2010.
במהלך הקריירה שלו הקליט שירים עם DMX, ג'ה רול, טריק דאדי, מיסי אליוט ואמנים החתומים ברוק-א פלה כמו בני סיגל, פריוואי, קמרון, אמיל, יאנג גאנז ועוד.
ממצא ארכאולוגי הוא עצם שנוצר או עוצב בידי אדם, כגון כלי או חפץ אמנותי, ואשר קיים בו עניין ארכאולוגי.
השימוש במונח "ממצא" מתייחס לרוב לעצמים שהתגלו במהלך מחקר ארכאולוגי, בדרך כלל חפירה.
המונח משמש הן לכינוי עצם יחיד, והן לכינוי כלל העצמים שנמצאו באתר או בשטח מסוים.
בראשיתה, הייתה הארכאולוגיה בעיקר ניסיון לגלות ממצאים ועד היום הממצאים הם בין הנתונים הבסיסיים במחקר הארכאולוגי.
דוגמאות לממצאים ארכאולוגיים הם כלי אבן, חרסים, כלי נשק ותכשיטים.
פריטים "טבעיים", שלא נוצרו או שונו בידי האדם, מסווגים לפעמים בקטגוריה נפרדת (ecofacts, להבדיל מממצאים ארכאולוגיים, artifacts).
עם זאת, ארכאולוגים רבים מרחיבים את הגדרת המונח "ממצא ארכאולוגי" וכוללים בה כל פריט שקשור להתנהגות האדם בעבר, ובכלל זה עצמות בעלי חיים, שרידי צומח, אפר מדורות וכן הלאה, אף אם לא נוצרו בידי אדם.
בממצא הארכאולוגי יש חשיבות רבה להקשר בו הוא התגלה: מיקום גאוגרפי (שעשוי להעיד על קשרים בין תרבויות), מיקום סטרטיגרפי שמעיד על גיל הפריט וקשריו לפריטים אחרים, והקשרו האדריכלי באתר החפירה (שמעיד על השימוש שנעשה בממצא).
כך, מהווים הממצאים את אחד הנדבכים העיקריים עליהם מבוססת הפקת המידע במחקר הארכאולוגי.
ממפורד אנד סאנז היא להקה בריטית מלונדון.
בלהקה 4 חברים: (מרכוס מאמפורד, וינסטון מרשל, בן לאבט וטד דוויין) מנגנת מגוון של סגנונות, בין היתר סגנונות כמו: רוק, פולק, פופ ועוד.
הלהקה זכתה להצלחה אדירה, בעיקר בזכות אלבומה השני "Babel" שאף זכה בפרס היוקרתי "אלבום השנה" בטקס הגראמי במרץ 2013.
ב-20 בספטמבר 2013, הודיעו חברי הלהקה שהם מפסיקים פעילות ל"זמן ניכר".
ב-9.3.15 שחררו את הסינגל "Believe", הראשון מהאלבום השלישי והחדש "Wilder Mind", שיצא ב-4.5.15.
מאמפורד אנד סאנז הוקמה בדצמבר 2007 על ידי מרכוס מאמפורד, בן לאבט, וינסטון מרשל וטד דווין.
חברי הלהקה מנגנים על גיטרה אקוסטית, תופים, קלידים, גיטרה בס, וכלי נגינה פולק עממיים כמו בנג'ו, מנדולין וגיטרת רזונטור.
שם הלהקה נובע מהעובדה שמרכוס מאמפורד היה החבר המזוהה ביותר עם הלהקה, מארגן הלהקה והופעותיהם.
לאבט ציין כי השם אמור להעביר את התחושה של "שם עסק משפחתי עתיק".
מספר ספור של להקות דומות החלו להגביר את נוכחותם באזור מערב לונדון בתקופה ההיא, מה שהעניק להם את התיוג של "סצנת הפולק המערב לונדונית".
מאמפורד מגדיר את הקריקטריזציה כהגזמה - מאמפורד אנד סאנס ולהקות פולק אחרות פשוט היו קיימות באותה תקופה ובאותו הזמן.
בריאיון עם ה"הראלד סאן", מרכוס מאמפורד אמר, "זה לא באמת פולק.
זאת אומרת חלק מזה כן, וזה בהחלט לא סצנה.
מישהו התלהב מכמה להקות שגרו ברדיוס של כמה מאות קילומטרים ושם אותם בקופסה כדי למכור כחבילה.
בגלל העובדה שהם התפתחו באותה סביבה מוזיקלית ותרבותית, הסגנון של מאמפורד אנד סאנס הושווה עם אמנים כמו "נואה אנד דה וויל", ג'וני פלין, לורה מרלינג, שלהקת הגיבוי שלהם כללה את מרשל, מאמפרד ודווין.
בתחילת שנת 2008 הלהקה החלה לעבוד עם המנהל אדם טאדהופ, שגם ניהל את קין ולורה מרלינג.
זה היה בזכות קשריו של טאדהופ שמאמפרד אנד סונס החלו שהם נחשפו לחברות תקליטים וללואיס בלום שהחל לעקוב לאחר הלהקה.
בלום אמר ל"היטקוורטרס" שהם עוד היו בשלב מוקדם ועוד לא היו מוכנים לחתום בחברה: "לא היה אף אחד בשבילם, רק כמה חברים, והם היו צריכים זמן להתפתח.
במשך חצי השנה הבאה הלכתי לראות אותם והם אספו מעריצים בכל פעם".
בפברואר 2008, הלהקה סיימה סיבוב הופעות מקיף בבריטניה עם תמיכתם של "אלסי'ס ארק", "סאנס אוף נואל אנד אדריאן", פגי סו ואחרים.
ביוני 2008 הייתה הופעתם הראשונה שלהם בפסטיבל גלאטסונברי.
הם גם עשו סיבוב הופעות באוסטרליה עם לורה מרלינג.
הפרויקט הראשון שלהם היה אלבום EP שנקרא "Love Your Ground" שלקח שנה לסיים ושוחרר בנובמבר 2008 ב-Chess Club Records.
באותה תקופה הוא (מאמפרד) תופף עבור לורה מרלינג, שאז החלה להתפרסם בתור זמרת פולק, שאיתה היה בקשר רומנטי עד סוף 2010.
בתחילת הדרך מאמפורד אנד סאנז תרו את בריטניה בפולקסווגן פולו, מקשיבים בדרך ללהקה בשם "האחים אבט".
כבר בשלב מוקדם החליטה הלהקה להתמקד בארצות הברית ובפינות שלה, אלא שההתחלה האמריקאית הייתה אטית.
כשיצא האלבום הראשון שלהם, "Sigh No More", לקח לו שישה חודשים למכור 200 אלף עותקים.
בבריטניה העניינים נראו טוב יותר: כשהאלבום הוכרז כמועמד לפרס מרקורי הוא כבר מכר יותר מכל האלבומים המועמדים האחרים.
Sigh no more (בתרגום חופשי: "תפסיק להאנח") היה האלבום הרציני הראשון שהוציאה הלהקה באוקטובר 2009.
האלבום, שכלל את 2 השירים הראשונים שחיברו חברי הלהקה: "White Blank Page" (דף חלק לבן) ו-"Awake My Soul" (תעיר את נשמתי), זכה להצלחה אדירה לא בין לילה, אלא לאחר עבודת שיווק קשה.
לדוגמה, בחצי שנה לקח לאלבום למכור כ-200,000 עותקים בלבד.
האלבום, שהגיע למקום הראשון במצעד האוסטרלי, כלל 12 שירים, ששלושה מהם יצאו כסינגלים: The Cave, Roll Away Your Stone, Little Lion Man.
בשנת 2011, הועמדה הלהקה לפרס גראמי לתגלית השנה.
בספטמבר 2012 הוציאה הלהקה את אלבומה השני, "Babel", שזכה להצלחה אדירה ואף זכה בפרס היוקרתי "אלבום השנה" בטקס פרסי הגראמי של שנת 2013.
ב-20 בספטמבר 2013 החליטה הלהקה על כך שחבריה לוקחים פסק זמן לשם חייהם האישיים של חברי הלהקה.
בפברואר 2014 אישר בן לובט כי הלהקה עובדת על אלבום חדש.
הלהקה הוציאה את אלבומה השלישי, Wilder Mind ב-4 במאי 2015. ב-9 במרץ הוציאו לאור את Believe, הסינגל הראשון מתוך האלבום.
באלבום זה זנחו חברי הלהקה את מוזיקת הפולק ובפרט את כלי הבנג'ו לטובת מוזיקה אלקטרונית-מודרנית.
באוקטובר 2018 הלהקה הוציאה לאור סינגל ראשון בשם "If I Say" כחלק מהאלבום "Delta".
ב-2009 הקימה הלהקה את חברת התקליטים, Gentleman of the Road שכחלק מפעילותה עורכת פסטיבלי מוזיקה במקומות שונים בעולם, בדרך כלל באתרים לא תירותיים מתוך מטרה לקדם כלכלית עסקים מקומיים-קטנים.
ממפיס סלים ; 3 בספטמבר 1915 – 24 בפברואר 1988) היה זמר, פסנתרן ומלחין בלוז אמריקני.
הוא היה אמן פורה שהקליט למעלה מ-500 תקליטים והוביל מספר הרכבי "ג'אמפ בלוז" (בלוז המשלב כלי נשיפה, גיטרה, פסנתר, תופים וקונטרבס).
סלים נולד בממפיס, טנסי, אביו היה נגן גיטרה ופסנתר.
סלים הצעיר (שנקרא אז צ'טמן) הופיע במועדונים אפרו-אמריקאים בארקנסו ומיזורי לפני שעבר לשיקגו ב-1939. בשיקגו הרבה להופיע ולהקליט, ושם גם אימץ את שם הבמה "ממפיס סלים".
לאחר מלחמת העולם השנייה הוביל הרכב שלהיטו היה השיר "Rockin' the House" ("מרקידים ת'בית"), לפיכך נקרא ההרכב "Slim and the House Rockers" (סלים ומרקידי הבית), בהרכב זה, שליווה את סלים בהקלטותיו לחברת Mircle, השתתפו גם הזמר והמפיק וילי דיקסון והגיטריסט ביג ביל ברונזי.
ההרכב, שהחל כהרכב בסיסי של פסנתר-גיטרה-בס-תופים, לא היה קבוע ונגניו התחלפו עם השנים, הוא גם הועשר מאוחר יותר בנגני סקסופון.
ב-1948 הקליט אותם חוקר ואספן מוזיקת הפולק והפולקלוריסט אלן לומקס.
ההקלטות שודרו ב-BBC בסדרת תוכניות שנקראו "אמנות הכושים" (The Art of the Negro), שהציגה את הבלוז לבריטניה, דבר לו הייתה השפעה על אמנים כאריק קלפטון, ג'ימי פייג', ג'ף בק ורבים אחרים.
ב-1950 נסגרה חברת Mircle ולנרד צ'ס, מנהל חברת צ'ס רקורדס רכש את המאסטרים אותם הקליטו סלים ולהקתו בחברה זו.
כך יצאו תקליטים רבים של ממפיס סלים ב"צ'ס" למרות שלא הוחתם בה מעולם.
ב-1960 יצא עם וילי דיקסון לסיבוב הופעות ארוך באירופה.
הוא זכה להוקרה ממשרד התרבות של צרפת ולמינוי "שגריר של רצון טוב" מאת ממשלת ארצות הברית.
סלים נפטר בפריז ונקבר בממפיס, טנסי.
בשנת 1989 נבחר, לאחר מותו, להיכל התהילה של הבלוז.
סלים הופיע מספר פעמים בישראל.
בפעם הראשונה בתחילת שנות ה-60 במועדון "עומר כיאם" ביפו, הופיע בדצמבר 1982 במועדון "שבלול" שבתל אביב.
האיסור ממצוא חפצך הוא איסור הלכתי בהלכות שבת האוסר לעשות ביום השבת מעשים כהכנה לדברים האסורים בשבת, גם אם המעשים האסורים עצמם יַעָשוּ בחול בלבד.
המקור לכלל זה נלמד מהפסוק: שממנו למדו חכמים .
איסור זה קיים גם אם המעשה בעצמו אינו כולל בתוכו שום מלאכה מהתורה או שבות מדברי חכמים, והוא חל אפילו על דברים המותרים - כמו הליכה - המיועדת כהכנה למעשה אחר שיעשה במוצאי שבת ואסור לעשותו בשבת.
אמנם מותר להכין משבת לחול כשמדובר בדבר מצווה: "מחשיכין על התחום לעשות צורכי כלה או צורכי מת להביא לו ארון ותכריכין...".
בנוסף, אסור גם לדבר דיבור המשמש כהכנה לדבר האסור לעשות בשבת, ולכן אדם שמבקש מאדם אחר שיעשה לו טובה מסוימת - הכרוכה באיסור שבת, עובר על איסור "ממצוא חפצך" (מלבד איסור "ודבר דבר").
באופן עקרוני הרהור בשבת בעסקים מותר גם אם הם כרוכים במלאכות שבת, שהרי חכמים סייגו את ההלכה ואמרו "ודבר דבר" שמכך משמע שהרהור מותר, אך אם יש לאדם דאגה או טרדה מתוך מחשבה זו הדבר אסור בדומה, אסור גם לדבר בשבת מפטירת קרוב או חבר הגורמת צער.
ומשום עונג שבת, מצווה שלא להרהר כלל בעסקיו, ויהא בעיניו כאילו כל מלאכתו עשויה, שאין לך עונג גדול מזה.
לעיתים ייתכן שגם דבר שאינו כולל בתוכו שום מעשה או דיבור יהיה אסור, והוא אם קורא "שטרי הדיוטות" שהכוונה לשטרי חובות, קניין, משכון וחשבונות של חול ודברים האסורים לעשות בשבת.
העיון במסמכים אלו כרוך באיסור "ממצוא חפצך", גם אם העיון נעשה ללא קריאה הכרוכה בדיבור.
מכיוון שחז"ל חששו שיבוא האדם לקרוא בשטרות כאלו, הם גזרו על כל כתב שכתוב בשפה זרה (ולא לשון הקודש), גם אם אין בו מחפצים האסורים, שלא לקרות בו בשבת, גם אם העיון נעשה בהרהור ללא קריאה, גזירה שמא יקרא או יעיין בשטרי הדיוטות.
מכיוון שכך, נמצא שהאיסור קיים גם על דבר המותר לחלוטין בשבת, כמו אדם שמכין מערב שבת רשימה של אורח שצריך לקרוא להם בשבת לסעודת שבת.
יש שהקלו באיסור זה לצורך מצווה, מכיוון שגם איסור "ממצוא חפצך" עצמו אסור רק במעשים הנעשים לצרכים אישיים (ממצוא חפצך) ולא צורכי שמים.
כמו כן אסרו חז"ל לקרות באגרות שלומים הנשלחים מחברים וקרובי משפחה, בציורי חיות או אנשים שכתוב מתחתיהם אודות הציורים, ספרי מלחמות, ספרי מליצות ומשלים של דברי חולין.
ונחלקו הפוסקים על ספרי חכמה: יש שאומרים שאסור ללמוד בשבת ובחג רק בדברי תורה ויראת שמים כי כל ספר שאין בו סרך קדושה אסור משום "שטרי הדיוטות", ויש דעה אחרת שמותר לעיין בכל ספרי חכמה ורפואה, מפני שדברי חכמה אינם מחלפים בשטרי הדיוטות, וכן המנהג להקל.
בזמירות שבת, הקדישו להלכות אלו חלק מפזמון מה ידידות:
בפזמון זה מדגיש המשורר, כי למרות שקיים איסור ממצוא חפצך וחשבון חשבונות, הרהורים הותרו, וכן שידוך הבנות שאינו נחשב ל"חפציך" אלא למצווה מהתורה (פרו ורבו) המוגדרת בהלכה - "חפצי שמים" שעליהם הובא בתלמוד כי הם מותרים, וכן לימוד תורה עם הילדים, זמירות שבת, ולימוד התורה "בכל פנות ומחנות".
ממקס הוא השם שניתן על ידי וניבר בוש למערכת היפרטקסט תאורטית שתיאר, עוד לפני פיתוח המחשב המודרני.
הרעיון היה שכל המידע ניתן למיון, חיפוש וקריאה מיידית, ויהפוך להרחבת זיכרון אולטימטיבית, ממנה ניתן לשלוף כל התרחשות וחוויה מהעבר.
כיוון שהמידע יהפוך למקוון, זיכרונותיו וחוויותיו יהפכו לנחלת הכלל.
בוש תיאר את מחשבותיו במאמר "As We May Think".
המאמר, שפורסם בירחון "The Atlantic" בשנת 1945, מתאר את "ממקס" - ספריית קבצים אישיים, בה האדם שומר את כל ספריו, מסריו ורשמיו, שיהיו זמינים לו במהירות ויהוו הרחבה מלאכותית לזיכרונו.
המערכת הייתה אמורה לאפשר חיפוש וקריאה מהירה של נתונים מהמאגר.
איסוף הנתונים יכול היה להתבצע על ידי מצלמה המותקנת על ראשו של האדם.
לאחר אחסון ותיוג המידע, ניתן היה למצוא אותו בעת הצורך, באמצעות מערכת קישורים והפניות שתעזור לעבור ממסמך אחד למשנהו.
ממקס השפיע על ההתפתחות של ההיפרטקסט ועל מערכות מחשב האינטלקטואליות העתידיות.
ממקס לא נבנתה מעולם עקב קשיים טכנולוגיים וכלכליים, אך היא מתארת קישוריות המיושמת כיום ב- WWW, ומצביעה על סוג חדש של יחסים בין האדם לידע האנושי המצטבר.
ממנצ'יזאורוס (שם מדעי: Mamenchisaurus, לעיתים נכתב גם כממנכיזאורוס) הוא זאורופוד מתחילת תור היורה ואחד הדינוזאורים הגדולים ביותר במזרח אסיה.
הוא חי באזור סין כ-150 מיליון שנים לפני זמננו.
הוא נקרא על שם האזור ממנצ'י בסין בו נתגלה.
הממנצ'יזאורוס ידוע בזכות צווארו הארוך, באורך של כ-13–14 מטר.
בצווארו קיימות 19 חוליות, יותר משל כול דינוזאור אחר שנמצא.
למרות אורכו צווארו היה קל, עקב העצמות החלולות שבצווארו הארוך.
חוקרים חושבים שצווארו נישא באורח אופקי, ושילחך צמחים נמוכים.
הטורסו של הממנצ'יזאורוס קטן יחסית לשאר חלקי גופו.
זנבו ארוך כמעט כמו הצוואר, וצורתו כצורת שוט.
רגליו היו חזקות וגדולות ובעלות 4 ציפורניים.
אורכם של רוב מיני הממנצ'יזאורוס היה כ- ומשקלם כ-3 פילים.
ב-1993 נתגלה המין Mamenchisaurus sinocanadorum שהיה גדול באופן ניכר משאר המינים.
אורכו הוערך כנע בין 26 ל-35 מטר, עם צוואר באורך 17 מטר ו"צלע צוואר" באורך 4.1 מטר (ארוכה יותר מכל מין דינוזאור אחר).
משקלו הוערך כנע בין 25 ל-60 טון מטרי.
באחד המוזיאונים ישנו שלד משוחזר של ממנצ'יזאורוס סינוקנדורום באורך שהתבסס על ממצאים שלא פורסמו, אך על מספר זה יש מחלוקת ויש הסבורים שהממנצ'יזאורוס סינוקנדורום היה קטן יותר .
הממנצ'יזאורוס נראה בסרט פארק היורה: העולם האבוד בו מספר פרטים נראים לצד הציידים הצדים דינוזאורים.
לא ברור אם גם הם ניצודו עקב גודלם.
הממנצ'יזאורוס נראה גם בסדרה מהפכת הדינוזאורים לצד גואלונגים מטופשים שעולים על פרט ששוחה באגם.
ממפיס דפאי (בהולנדית: Memphis Depay; נולד ב-13 בפברואר 1994) הוא כדורגלן הולנדי המשחק בעמדת החלוץ והקיצוני בקורינתיאנס מליגת העל הברזילאית ובנבחרת הולנד.
הוא ידוע בשמו הפרטי, ממפיס.
דפאי הוא מלך השערים של נבחרת הולנד בכל הזמנים, עם 53 שערים.
ממפיס, יליד מורדרכט, בן לאב גנאי ואם הולנדית.
הוא מכנה עצמו בשם ממפיס, ללא שם משפחה, על רקע נטישת אביו את אמו בעת שהיה פעוט.
בגיל 6 הוא החל לשחק כדורגל בקבוצה המקומית של מורדרכט.
בגיל 9 עבר לאקדמיה של ספרטה רוטרדם.
הוא שיחק שם 3 שנים.
בגיל 12 הצטרף לאקדמיה של פ.ס.וו.
איינדהובן ושיחק בקבוצות הצעירות של המועדון.
בגיל 17 עלה לקבוצה הבוגרת של המועדון.
ב-7 במאי 2015 הודיעה מנצ'סטר יונייטד על רכישתו של ממפיס מפ.ס.וו תמורת 22 מיליון פאונד כשחתימתו מותנית בבדיקות רפואית.
ב-12 ביוני, חתם ממפיס רשמית במנצ'סטר יונייטד על חוזה לארבע עונות.
ב-8 באוגוסט הוא ערך את הופעת הבכורה שלו במדי מנצ'סטר יונייטד כשפתח בהרכב ניצחון 0–1 על טוטנהאם הוטספר.
ב-18 באוגוסט כבש צמד שערי בכורה בניצחון יונייטד 1–3 על קלאב ברוז' הבלגית בשלב הפלייאוף של ליגת האלופות.
ב-26 בספטמבר כבש את שער הבכורה שלו בפרמייר ליג, בניצחון קבוצתו 0–3 על סנדרלנד.
ב-20 בינואר 2017 חתם באולימפיק ליון עבור 17 מיליון פאונד שהיה צפוי להגיע עד לסכום של כ-21.7 מיליון פאונד כולל מענקים על התקדמות בליגה האירופית.
ב-15 בדצמבר 2019 קרע את הרצועה הצולבת ברגל שמאל.
ב-19 ביוני 2021 חתם לשנתיים בברצלונה.
ב-15 באוגוסט ערך את הופעת הבכורה בקבוצה, בניצחון 4–2 מול ריאל סוסיאדד בקאמפ נואו ובישל את השער הראשון שלו במדי ברצלונה.
שישה ימים לאחר מכן הבקיע שער בכורה בקבוצה, שהיה שער השוויון בתיקו 1-1 מול אתלטיק בילבאו.
ב-20 בינואר 2023 חתם באתלטיקו מדריד לשנתיים וחצי.
ב-10 בספטמבר 2024 חתם בקורינתיאנס הברזילאית לשנתיים.
ממפיס החל את דרכו בנבחרות הצעירות של הולנד מהנבחרת עד גיל 15 ועד לנבחרת עד גיל 21. הוא זכה עם הנבחרת עד גיל 17 באליפות אירופה בכדורגל עד גיל 17, היה שותף להגעת הנבחרת עד גיל 21 לחצי גמר אליפות אירופה של שנת 2013 שנערכה בישראל.
את הופעת הבכורה בנבחרת הבוגרת ערך ב-16 באוקטובר 2013 תחת המאמן לואי ואן חאל.
הוא נכלל בסגל הנבחרת למונדיאל 2014 ואף כבש שער ניצחון במשחקה השני של הנבחרת בשלב הבתים בו ניצחה 2–3 את .
הוא כבש שער נוסף במשחקה הבא של הנבחרת בטורניר, ניצחון 0–2 על .
ב-7 בספטמבר 2021 כבש שלושער ראשון במדי הנבחרת, בניצחון 1–6 על טורקיה במסגרת מוקדמות מונדיאל 2022. בשערים אלו הגיע ל-33 שערי נבחרת, והשתווה למספר השערים במדים הלאומיים של יוהאן קרויף ואבה לנסטרה.
ב-8 בספטמבר הפך למלך שערי נבחרת הולנד בכל הזמנים, כשכבש צמד בניצחון 2-3 על נבחרת ליטא.
ב-23 ביוני 2017 הוציא ממפיס את שירו הראשון בשיתוף פעולה עם קווינסי פרומס הנקרא "LA Vibe".
בעקבות הצלחת השיר הוציא ב-26 בדצמבר 2018 את שירו השני "NO LOVE".
ב-2020 הכריז על שירו החדש "במשך שבוע" באמצעות חשבון האינסטגרם שלו.
ב-17 באפריל 2020, הוציא לאור את הסינגל "דובאי פריסטייל".
בספטמבר 2020, חשף את שירו החדש "2 Corinthians 5:7".
אליפות אירופה בכדורגל עד גיל 17: 2011
נבחרת טורניר אליפות אירופה עד גיל 17: 2011
מלך השערים בליגה ההולנדית: 2014/15
שחקן החודש בליג 1: אפריל 2018
מלך השערים במוקדמות המונדיאל: 2022 (12 שערים, יחד עם הארי קיין)
שער החודש בלה ליגה: אוגוסט 2023
מֵמֵס (בריבוי: מְמִסִּים; באנגלית: solvent, סולבנט) הוא חומר שיש ביכולתו להמס חומר אחר (המומס).
רוב הממסים הם נוזלים, אך אין ההגדרה מחייבת שהממס יהיה במצב צבירה נוזלי.
הממס והמומס יוצרים יחד תמיסה בתהליך ההמסה (solvation).
רוב הממסים הקיימים הם תרכובות אורגניות, כלומר תרכובות המכילות אטומי פחמן.
אף על פי כן, ישנם ממסים אחרים שאינם שייכים לקטגוריה זו כגון: מים, אמוניה ואף כספית (שהיא מתכת נוזלית בטמפרטורת החדר המסוגלת להמיס לתוכה מתכות שונות וליצור אמלגם).
ממסים עשויים לשמש ליישומים ישירים כגון חיטוי או כמקור אנרגיה (בצורה של דלק), או לשימושים עקיפים, כגון דילול (של חומרי צבע), המסה (של חומרי ריח, מזון ותרופות) או תיווך (בסינתזות כימיות, כמחליפי חום וכאלקטרוליטיים בתאים חשמליים).
ניתן למיין ממסים על בסיס תכונות כימיות ופיזיקליות שונות.
שלוש השיטות הנפוצות ביותר הן:
ממסים מולקולריים (molecular liquids) – ממסים המורכבים ממולקולות נייטרליות שהאטומים שלהן מחוברים בקשרים קוולנטים (כגון ממסים אורגנים).
ממסים יונים (ionic liquids) – מורכבים מצורנים טעונים חשמלית (קטיון ואניון).
ממסים אטומים (atomic liquids) – המבוססים על היסודות של הטבלה המחזורית (כגון כספית).
היכולת לתרום יון מימן חיובי, הידרוניום (H+)
ממסים פרוטים (protic Solvents) – ממסים אלה מכילים אטומי מימן "חומציים" שעשויים להיקטף על ידי מולקולות אחרות בקלות.
בדרך כלל, תרכובות השייכות לקבוצה זו מכילות אטום מימן שמחובר לאחד מהאטומים הבאים: חמצן, חנקן, זרחן, גופרית, סלניום, פלואור, כלור, ברום, יוד.
דוגמה לממסים השייכים לקבוצה זו הם: מים, כהלים, תיולים, אמינים וחומצות קרבוקסיליות.
ממסים לא-פרוטים או אפרוטיים (aprotic solvents) – ממסים שאינם מכילי אטומי מימן, או שאטומי המימן בהן אינם נחשבים ל"חומציים".
דוגמה למשפחות ממסים השייכות לקבוצה זו: אלקאנים, אלקנים, אלקינים, קטונים, אלדהידים ואסטרים.
הממסים הלא-פרוטים משמשים ביישומים בהן נדרשת אדישות כימית גבוהה יותר של הממס, כגון בתאים אלקטרוכימיים הכוללים אנודות המבוססות על מתכות אלקליות פעילות, כגון ליתיום, נתרן, אשלגן.
הממסים הלא-פרוטים מסוגלים להיות יציבים יחסית בנוכחות מתכות אלה.
לו ייעשה שימוש בממס פרוטי, אזי תתרחש תגובה בה ייפלט גז מימן שאינו רצוי שייפלט בתוך סוללה.
לדוגמה, אתנול (ממס פרוטי), בנוכחות נתרן (מתכת אלקלית פעילה) תביא ליצירת נתרן אתוקסיד (sodium ethoxide) ולפליטת גז מימן מהמערכת, על פי המשוואה הבאה:
מידת הקוטביות ניתנת להערכה על ידי המקדם הדיאלקטרי של החומר, שמוגדר כיכולת של חומר לצמצם את השדה החשמלי שמפעיל חלקיק טעון המצוי בו.
ממסים קוטביים (פולאריים) - לרוב עם ערכי דיאלקטריות גבוהים מ-15. לדוגמה, מים, אתנול, אצטון.
ממסים לא קוטביים (לא פולאריים) - לרוב עם ערכי דיאלקטריות נמוכים מ-15. לדוגמה, בנזן, טולואן, הקסאן, כלורופורם.
תכונות פיזיקליות חשובות של ממסים
צפיפות – היא מסת החומר ליחידת נפח.
נמדד לרוב ביחידות של גרם לסמ"ק (g/cm³) או (kg/m³).
טמפרטורת היתוך - היא הטמפרטורה שבה נוזל שמתקרר מתגבש למוצק, ולחלופין מוצק שמתחמם ניתך לנוזל (מעלות צלזיוס או קלווין)
טמפרטורת רתיחה - היא הטמפרטורה שבה לחץ אדים של חומר נוזלי משתווה ללחץ האטמוספירי שמופעל עליו, ובכך הופך החומר מנוזל לגז (מעלות צלזיוס או קלווין).
נקודת הבזק - היא הטמפרטורה הנמוכה ביותר שבה נוזל הופך לאדים, ויוצר תערובת דליקה עם האוויר (מעלות צלזיוס או קלווין).
נקודת התלקחות (נקודת ההצתה העצמית) - היא הטמפרטורה הנמוכה ביותר שבה חומר מתלקח מעצמו, וללא הפעלה של מקור הצתה חיצוני (מעלות צלזיוס או קלווין).
צמיגות - מתארת את התנגדותו הפנימית של הזורם לזרימה [N·s/m² או kg/m·s]
לחץ אדים (נדיפות) – מבטא את נטייתו של חומר כלשהו להתאדות (Pa).
מקדם דיאלקטרי (פֶּרְמִיטִיבִיות) - היכולת של חומר לצמצם את השדה החשמלי שמפעיל חלקיק טעון המצוי בו.
קיבול חום סגולי - מוגדר ככמות החום הנדרשת על מנת להעלות את הטמפרטורה של גוף נתון במעלת אחת (J/(mol⋅K) או (J/(Kg⋅K)
מקדם שבירה - מציין את היחס שבין מהירות האור בריק למהירות האור בממס (ככל שמקדם השבירה גדול יותר, כך אור נע דרכו במהירות איטית יותר).
קבוצת ממסים חשובה ביותר, השייכת למשפחת הממסים האורגנים, היא קבוצת הממסים ההטרוציקלים.
לקבוצה זו שייכים תרכובות אורגניות טבעתיות או רב טבעתיות שלהן תכונות מועדפות להמסת קטיונים מתכתיים על ידי יצירת קומפלקסים יציבים מאוד אתם.
למשפחה זו שייכות תרכובות האתר כתר (crown ether), והקריפטנידים (cryptand).
על התגלית אודות קבוצת הממסים הזו, ועל פיתוח השיטות הסינתטיות לייצורן, הוענק בשנת 1987 פרס נובל לכימיה לצ'ארלס פדרסן, ז'ן-מארי להן ודונלד ג'יימס קראם.
ממסים באנליזות NMR (תהודה מגנטית גרעינית)
לממסים יש חשיבות גבוהה באנליזות כימיות רבות, בדגש על אנליזת תהודה מגנטית גרעינית (NMR - nuclear magnetic resonance) המשמשת לקביעת המבנה הכימי של מולקולות.
החומר שעבורו יש לבצע את אנליזת ה-NMR עובר המסה בממס אורגני מתאים, ומוכנס אל מכשיר ה-NMR, שם נבחנים התנאים המגנטיים בחומר על בסיס הקרינה הנפלטת מגרעין האטום, כתלות בין תגובת גרעין האטום המצוי בשדה מגנטי חיצוני קבוע, לבין שדה אלקטרומגנטי המשתנה בתדירות המתאימה לתדר התהודה של החומר הנבדק.
באנליזת NMR של פרוטונים (HNMR - proton nuclear magnetic resonance) לא ניתן להשתמש בממסים אורגנים המכילים אטומי מימן (H), כיוון שכך לא יתאפשר להבדיל בין תוצאות האנליזה שהתקבלו מהחומר הנבדק (המומס) לזה של הממס.
על כן, נעשה שימוש בממסים שעברו דיוטוריזציה (deuteration) כלומר, שכל אטומי המימן (H) בהן הוחלפו לאטומי דאוטריום (D; איזוטופ מימן שבגרעינו יש נייטרון).
תהליך הייצור הכימי של ממסים המכילים אטומי דאוטריום הוא יקר, בעיקר מכיוון שחומר הגלם העיקרי לייצורן הוא מים כבדים.
לשם השוואה, מחירו של קילוגרם מים כבדים הוא כ-60 דולר, לעומתו, שוויו של קילוגרם כלורופרום (עם אטומי דאוטריום) הוא כ-1000 דולרים
מבנה של כמה ממסים חשובים באנליזת HNMR.
הממסים הללו מכילים את איזוטופ הדאוטריום במקום אטומי המימן.
המים הם ממס מוצלח מאוד למגוון רחב של שימושים.
מולקולות המים הן מהתרכובות הנפוצות ביותר בכדור הארץ, הן נמצאות במצב צבירה נוזלי בטווח טמפרטורות רחב (0–100 °C), הן אינן רעילות או מסוכנות לסביבה ויש ביכולתן להמיס מגוון עצום של חומרים, בדגש על חומרים יונים, כגון מלח בישול.
יכולת ההמסה של המים נובעת מערכי הדיפול הגבוהים במולקולה, המתקיימים הודות להפרשי האלקטרושליליות הגבוהים בין אטום החמצן לשני אטומי המימן הקשורים אליו.
תכונות אלו, הקנו למים את התואר הלא-רשמי "ממס אוניברסלי" (universal solvent), אף-על פי שהמים אינם ממס אוניברסלי מוחלט, כיוון שהם אינם מסוגלים להמיס את כל התרכובות הקיימות, דוגמה פשוטה לכך היא חוסר המסיסות של שמן במים.
השמן צף מעל פני המים ויוצר שכבה נפרדת ממנה.
לעיתים קרובות יש צורך לייבש ממס אורגני משאריות של ממסים אחרים שנמצאים בו (drying of organic solvents).
כשהממס שאותו מבקשים לייבש הוא פרוטי, אזי מטרת הייבוש היא להרחיק מים, וכשהממס אותו מבקשים לייבש הוא אפרוטי, אזי מטרת הייבוש היא להרחיק כל ממס פרוטי שנמצא בו לרבות מים.
עבור שני סוגי הממסים, נהוג לבצע ייבוש לאחר פעולות מיצוי כימי, ובמקרה שמדובר בממס אפרוטי, מבצעים גם ייבוש לפני ביצוע תגובות הרגישות לנוכחות ממסים פרוטים (כגון תגובות גריניאר).
פעולות ייבוש נפוצות מאוד גם בתהליכי ההכשרה של ממסים אפרוטיים לשימוש כאלקטרוליטיים בתאים אלקטרוכימיים.
פעולת הייבוש של ממס מתבצעת על ידי הוספה של ראגנט ייבוש לתוכו ולאחר מכן מבצעים סינון או זיקוק לקבלת הממס היבש.
ראגנטי ספיחה - מטרתן לספוח שאריות של מים מהממס האורגני.
דוגמאות: סיבים מולקולריים (סיליקה ג'ל), מלחים היגרוסקופים (מגנזיום גופרתי, סידן גופרתי, סידן כלורי, אשלגן פחמתי).ראגנטי נטרול כימי - מטרתן לנטרל ממסים פרוטים על ידי תגובה כימית אתם שמסתיימת לרוב בפליטת גז מימן.
דוגמאות: ליתיום אלומיניום הידריד (LiAlH4), מתכות אלקליות (ליתיום, נתרן, אשלגן).
בטבלה הבאה מובאים נתונים עבור ממסים שימושיים בתעשייה הכימית.
הערה: ניתן לבצע מיון של הערכים על ידי לחיצה על העמודה המבוקשת.
מרבית הממסים האורגנים נדיפים ודליקים מאוד.
חלקם עשויים להתפוצץ (כגון פראוקסידים ותרכובות ניטרו), ועל כן יש להקפיד על כללי בטיחות מתאימים בעת אחסון ושינוע של הממסים הללו.
בנוסף, חלק גדול מאוד מהממסים האורגנים רעילים לאדם וחלקם חשודים כמסרטנים.
לחלק מהממסים תכונות מרדימות, ועל כן, שימשו בעבר כחומרי הרדמה (כגון כלורופורם, דיאתיל אתר).
יש ממסים, כגון אתנול, שנחשבים כסמים פסיכואקטיבים, ואחרים בעלי השפעה שעשויה להיות קטלניות, כגון מימן ציאנידי.
בשונה מממסים אורגנים, הנדיפים ודליקים ברובם, ממסים יונים, מפגינים יתרונות גדולים מאוד של חוסר נדיפות ודליקות עד לטמפרטורות של מאות מעלות צלזיוס.
על כן, השימוש בהן הולך וגובר, אם כי, לא תמיד הם יכולים לספק את מכלול התכונות של ממס אורגני נתון.
גורם חשוב נוסף, שיש להביא בחשבון בעת שימוש בממסים הוא הסיכון העלול להתרחש בעת אירוע דליפה של הממס לסביבה, בהיבט של זיהום שטחי קרקע ומים.
בחירה הממס לשימוש בתגובות כימיות, הוא תחום חשוב של הכימיה הירוקה.
ממנצ'יזאוריים (שם מדעי: Mamenchisauridae) היא משפחה של דינוזאורים ארוכי צוואר מקבוצת הזאורופודה שחיו בתקופת היורה לפני 174-145 מיליון שנה.
רבים מהם התגלו בחפירות בסין.
אלו היו דינוזאורים גבוהים בעלי חוליות רבות בצווארם שהתרומם למעלה.
הצוואר היה ארוך יחסית לגופם.
מהמינים הבולטים במשפחה הוא הממנצ'יזאורוס, הדינוזאור בעל הצוואר הארוך ביותר מבין כל הדינוזאורים, שאורך צווארו הגיע ל-13–14 מטרים.
אורכו היה כ-25 מטר ומשקלו הגיע ל-20 טון, וייתכן שפרטים גדולים במין Mamenchisaurus sinocanadorum הגיעו לאורך של 35 מטר ומשקל של 60 טון.
ככל הנראה הצוואר שימש לאכילה מצמרות עצים רחוקים, לעיתים מעל מכשולים.
ממפיס האסל היא קבוצת כדורסל מהעיר סאות'הייבן שבמיסיסיפי, המשחקת בליגת הפיתוח של ה-NBA.
הקבוצה הוקמה בשנת 2017 ומסונפת לקבוצת ממפיס גריזליס מליגת ה-NBA.
ב-23 בינואר 2017 פורסם כי קבוצת הבת המשותפת לממפיס גריזליס ולמינסוטה טימברוולבס, איווה אנרג'י, נרכשה בידי הטימברוולבס ותשמש כקבוצת הבת הבלעדית שלה החל מעונת 2017/2018. בתגובה למהלך, הודיעו הגריזליס כי יקימו קבוצת בת משלהם בעיר סאות'הייבן שבמיסיסיפי, המרוחקת כ-25 קילומטרים מממפיס, אשר תארח את משחקיה באולם לאנדרס סנטר.
ב-30 במאי 2017 מונה גלין סיפריאן למאמן הראשי של הקבוצה, ויומיים לאחר מכן חשפו הגריזליס את שם הקבוצה החדשה – ממפיס האסל – ואת הלוגו שלה.
בעונת הבכורה שלה רשמה ממפיס מאזן ניצחונות שלילי 21–29, אשר הציב אותה במקום ה-12 באזור המערבי.
בעונת 2018/2019 שיפרה הקבוצה את הישגיה.
היא עלתה למאזן ניצחונות-הפסדים של 22-28, והגיעה לשלב חצי הגמר בו הפסידה לקבוצת ריו גראנדה ואלי וייפרס.
ממני והלאה: הבחירה בחיים ללא ילדים בישראל הוא ספר עיון של הסוציולוגית אורנה דונת משנת 2011. הספר מהווה מחקר ראשון מסוגו בישראל הבוחן את הבחירה באל-הורות, סיבותיה, שורשיה והשלכותיה על הפרט והחברה בישראל ובעולם המערבי.
הספר ראה אור בהוצאת ידיעות ספרים וספרי חמד בסדרת "מגדרים" בתל אביב.
עורכת ממונה רנה ורבין ועורכת מדעית פרופ' חנה הרצוג.
הספר מבוסס על מחקר איכותני שערכה דונת בשנים 2004–2007 דרך פורום "נשים שלא רוצות ילדים" באתר "תפוז אנשים"; בשנת 2007 הגישה את עבודת המאסטר שלה "פרו-נטליזם סדוק: הבחירה בחיים ללא ילדים בישראל" במחלקה לסוציולוגיה ואנתרופולוגיה באוניברסיטת תל אביב, ובהמשך עיבדה אותה לספר זה.
באמצעות סוציולוגי ואנתרופולוגי, מבקשת דונת להסביר את תופעת האל-הורות, להנגיש ולהציג אותה כדרך חיים לגיטימית.
בספרה, היא בוחנת את ההיסטוריה של הרבייה האנושית והכוונתה בידי כוחות שלטוניים המעודדים ילודה, וטוענת כי למרות התמורות שעובר מוסד המשפחה וחרף ניצני שינוי ראשונים, בישראל יש סטיגמה גדולה כלפי מי שבוחר שלא להביא ילדים, ויש עוד דרך ארוכה להכרה אמיתית בזכותם של יחידים לבחור באורח חיים זה.
אחד הדברים שציינה בנוגע להנכחת הגישה בציבור היה הצורך להבדיל בין גישה אל-הורית למונח "חיים בלי ילדים", מכיוון שזה אינו מייצג את גורם הבחירה, ומצד שני, מאנטי-נטליזם, שזו התנגדות מוסרית או אידאולוגית להולדה על ידי כל אחד, לא רק האדם האל-הורי.
"ממעמקים" הוא סינגל של ההרכב המוזיקלי הישראלי הפרויקט של עידן רייכל, שהוקלט על ידי מוביל ההרכב, המוזיקאי הישראלי עידן רייכל, מתוך אלבומו השני, ממעמקים.
השיר יצא לאור בדצמבר 2004, כסינגל הראשון מתוך האלבום, על ידי חברת התקליטים הליקון.
השיר נכתב והולחן על ידי רייכל, והופק על ידי רייכל בשיתוף גלעד שמואלי, שותפו להפקות המוזיקליות של שירי הפרויקט של עידן רייכל.
זהו השיר היחידי באלבום שרייכל שר בעצמו.
כמו כן משתתפת בשיר כברה קסאי בקולות הרקע.
הווידאו קליפ הנלווה שצולם לשיר בוים על ידי ליאור מולכו ופורסם בערוץ היוטיוב של רייכל ב-3 באוגוסט 2011. נכון לינואר 2023, הצליח הקליפ לצבור כ-19 מיליון צפיות.
השיר זכה להצלחה מיידית, כשנכנס היישר אל המקום הראשון במצעד הפזמונים השבועי של רשת ג', שאותו הוביל במשך שמונה שבועות רצופים.
כמו כן, השיר הגיע למקום השלישי במצעד הפזמונים השנתי של רשת ג' ולמקום הרביעי במצעד של גלגלצ.
במצעד של שירי עידן רייכל שנערך ב-ynet בשנת 2016 הגיע השיר אל המקום הראשון.
כמו כן, השיר הגיע למקום השני של השירים העבריים הכי מושמעים ב-2005 על פי נתוני אקו"ם.
ביולי 2005 זכה השיר בתואר "רינגטון הפלטינה", על סך של 40,000 הורדות.
ממעמקים הוא סיבוב ההופעות השני של ההרכב המוזיקלי הישראלי "הפרויקט של עידן רייכל", אשר התבסס בעיקר על אלבומו השני "ממעמקים".
סיבוב ההופעות נמשך כשנה, משנת 2005 ועד שנת 2006, וכלל עשרות הופעות ברחבי ישראל, ארצות הברית ואירופה, ובפסטיבלים מובילים למוזיקת עולם, בהם הפסטיבל הבין-לאומי למוזיקה, אמנות וריקוד באנגליה ובסינגפור ו במקסיקו.
בדצמבר 2004 יצא לאור אלבומו השני של הפרויקט של עידן רייכל, "ממעמקים", שהצליח, תוך ימים ספורים, למכור סך של 20,000 עותקים ולזכות במעמד "אלבום זהב".
האלבום כלל, בין היתר, את הלהיטים "ממעמקים", "יש בי עוד כוח" ו"מילים יפות מאלה", שהגיעו לצמרת מצעדי הפזמונים.
המופע כלל את מיטב השירים מתוך שני האלבומים של ההרכב, הן האלבום הראשון "הפרויקט של עידן רייכל", והן האלבום השני "ממעמקים" שהיווה את עיקר המופע.
שירה - עידן רייכל, מאיה אברהם, כברה קסאי, ווגדרס אבי וואסה
כלי הקשה - איתמר דוארי
גיטרה בס - גולן זוסקוביץ'
יוסי חרסונסקי נתן למופע ביקורת חיובית: "השעתיים עם חבורת רייכל הססגונית עברו בקלות מענגת.
החוכמה והתחכום שלו מתמצים באיך להגיע אל מועדון הדאנס הקוסמופוליטי, ואז לחזור לפינת הליריות הישראלית בשני שירים חפים מאתניות.
החוכמה המסחרית שלו זה להציב על הבמה את הצירופים האתנו מוזיקליים הנכונים.
המלמול האמהרי של ווגדרס אבי וואסה, יחד עם הסלסול האוריינטלי היפהפה של מיה אברהם, וביניהם כברה קסאי שהיא כבר זמרת הפופ המערבית שיודעת להתאים את עצמה גם לרצפת הדאנס קלאב, זזה בקלילות סקסית וגם נותנת קולה באקצנט נקי".
ממפיס סאונדס הייתה קבוצת כדורסל מהעיר ממפיס שבטנסי, אשר שיחקה בליגת ה-ABA בין השנים 1967–1975. בין השנים 1967–1970 שיחקה בניו אורלינס, לואיזיאנה, תחת השם ניו אורלינס באקנירס, ובארבע העונות הבאות שיחקה בממפיס בתור ממפיס פרוס וממפיס טאמס בטרם שינתה את כינויה ל"סאונדס".
הקבוצה הוקמה בפברואר 1967, בשם "ניו אורלינס באקנירס", לקראת עונת הבכורה של ליגת ה-ABA.
בעונת 1967/1968 העפילו הבאקנירס לגמר הליגה, בהדרכתו של המאמן בייב מקארתי ובהובלתם של השחקנים דאג מו, ג'ימי ג'ונס ולארי בראון.
בסדרת הגמר עצמה הפסידה ניו אורלינס בתוצאה 3–4 מול פיטסבורג פייפרס, בה בלט קוני הוקינס.
באוגוסט 1970 נמכר המועדון, והקבוצה עברה לשחק בממפיס, טנסי, בשם "ממפיס פרוס".
בשנת 1972 שינתה הקבוצה את כינויה ל"ממפיס טאמס", ובשנת 1974 נמכרה פעם נוספת ושינתה את שמה ל"ממפיס סאונדס".
באותו שנה החליפה ממפיס את מרבית שחקניה, וצירפה מספר שחקני אולסטאר ותיקים כגון מל דניאלס, פרדי לואיס ורוג'ר בראון.
הסאונדס סיימו את עונת 1974/1975, שהתבררה כאחרונה שלהם, עם מאזן ניצחונות שלילי (27–57) בפעם החמישית ברציפות.
לקראת עונת 1975/1976 נמכר המועדון לקבוצת אנשי עסקים אשר העבירו את הקבוצה לבולטימור שבמרילנד.
עם זאת, לפני פתיחת העונה התפרקה הקבוצה בשל קשיים כלכליים, ומעולם לא השתתפה במשחק רשמי בשמה המועד "בולטימור קלוס".
ממצרים גאלתנו הוא ניגון שמחה מניגוני חב"ד, הניגון נפוץ גם מחוץ לחסידות חב"ד, מושר בקהילות שונות וזכה לביצועים רבים.
מילות הניגון לקוחות מתוך ברכת גאל ישראל, הברכה האחרונה מברכות קריאת שמע בתפילת שחרית ומתפילת נשמת כל חי:
קצבו של הניגון מתחיל בקצב רגיל וחוזרים וכופלים הבבות כמה פעמים ובכל פעם במהירות ובקול רם יותר.
הניגון היה חביב על הרב הלל מפאריץ'.
בשנת ה'תר"ע הביאו חסידי חב"ד מניקולייב את הניגון לאדמו"ר הרש"ב ומאז היה מתנגן בישיבת תומכי תמימים ליובאוויטש.
בחסידות חב"ד הוא מתנגן בעיקר בחודש ניסן וחג הפסח.
הרבי מלובביץ' ביקש במהלך השנים לנגן אותו בהזמנויות שונות.
הניגון מופיע בספר הניגונים – חב"ד ניגון מספר קפח (188).
בתחילת שנות ה-60 של המאה ה-20 הופיע השיר באלבום "ניגוני חב"ד" 1 של ניח"ח, ב־2011 הופיע באלבום פסח בירושלים ובלחיים טיש חב"ד, ב־2021 הופיע באלבום צמאה 6 בביצוע של יעקב שוואקי ועוד.
הניגון בוצע במהלך השנים גם על ידי אלי ליפסקר, מנדי ג'רופי, שמחה פרידמן אליסף חפץ ועוד.
ממעמקי הג'ונגל הוא סרט דרמה ישראלי משנת 2008, שביים והפיק יהודה גרובייס.
רוני (משה פולקנפליק) מחליט לצאת למסע בתאילנד לאחר שחווה פוסט טראומה במהלך שירותו הצבאי בצה"ל כמפקד במלחמת לבנון השנייה.
רוני שוכר את שירותיו של מורה דרך בשם וילאז' (וילאז' ויראט).
במהלך הטיול, מתברר שוילאז' אינו מורה דרך והתחזה עקב חובות לעולם התחתון, השניים מוצאים את עצמם בלב הג'ונגלים ונתונים לחסדיהם של חיות טורפות וסוחרי סמים אלימים.
הסרט צולם בתאילנד, לאורך הסרט הופיעו כ-60 ניצבים וביטים.
בראיון לאתר "חסידיניוז" תיאר גרובייס את הסיכונים שלקח בעת צילומי הסרט: .
מַמְפָּלִי (בגאורגית: მამფალი) היה תואר שושלתי בגאורגיה של ימי הביניים (סוף המאה ה-8-10), בדרך כלל בידי נסיכי שושלת בגרטיוני רמי דרג של מענף טאו קלארג'תי שלא החזיקו בתיאור ביזנטי ביזנטי כלשהו.
המילה מורכבת משני מילים: მამა (מאמא, "אבא") ו-უფალი (אוּפָּלִי, "אדון").
הנסיכים הבגרטים הבאים החזיקו בתואר ממפלי:
מִמְשָׁל הוא תחום החיים בו נעשות ההחלטות הרשמיות והכוללות של חברה או מדינה.
הממשל מכיל את המוסדות המרכזיים של החברה, האחראים על עיצובה הכולל, ואינם מייצגים תחום חלקי בה.
מקובל להבחין בין דרגי שלטון שונים; פדרלי, שלטון מרכזי, שלטון אזורי, ושלטון מקומי.
קביעת החוק המוגדר לכל החברה בה פועל הממשל, וממסד נורמה מסוימת בה.
קבלת החלטות זמניות המתמודדות עם מציאות פנימית או חיצונית שנוצרה.
הממשל לובש צורות רבות, והוא מושפע הן ממבנה החברה בה הוא מתקיים והן מהתרבות הקיימת בחברה.
ניתן למיין ממשל על פי קריטריונים שונים:
היקף וסיווג החברה לה הוא שייך (החל בהנהלת בית ספר וכלה במוסדות השלטון): הממשל בנוי בצורה שונה לכל מעגל השתייכות.
כאן יש להבדיל בין ממשל של תת-חברה (לדוגמה, עירייה או ראשי הצבא), המהווה חלק מממשל רחב יותר המוגדר עבור כלל החברה, לבין ממשל עצמאי, הממוין על פי גודל החברה לגביו הוא חל.
התחום עליו מופקד הממשל: לרוב אין הממשל קובע את כל התנהלות החיים בחברה, אלא רק תחומים חלקיים בה.
כמעט אין תחום בו הממשל אינו מעורב כלל, אך בתחומים מסוימים מידת ההשפעה שלו קטנה ביחס לגורמים אחרים שאינם ממשל.
לדוגמה: במקום בו יש עיתונות עצמאית, תחום תקשורת ההמונים נתון בידי בעלי העיתונים, ולא בידי הממשל, אף על פי שהוא עשוי לקבוע חוקים שונים המגבילים את העיתונים.
דוגמה אחרת היא תהליך ההפרטה, בו מאבד הממשל תחומים שונים של עיצוב החברה (בריאות, חינוך, וכדומה) לידי בעלות פרטית.
צורת הממשל: האופן בו נקבעות ההחלטות השלטוניות, הגורמים המשפיעים על הממשל וההיקף של הממשל בתוך החברה הם מרכיבים מכריעים של צורת הממשל.
מיון ממשל על פי קריטריון פורמלי של ראש המדינה יחלק את המדינה לשני סוגים: מונרכיה ורפובליקה.
מעבר לחלוקה זו ניתן לסווג את המדינות לפי קריטריונים ממשיים:
ממד כמותי (איזה חלק מהעם משפיע על ניהול המדינה): מונרכיה, אוליגרכיה, או דמוקרטיה
מידת התערבות השלטון בחיי התושבים: ליברליזם או טוטליטריזם
בנוסף, ניתן לאפיין את המדינה כדיקטטורה, כפשיזם או כמשטר אוטוריטרי
שיטת הממשל בכל מדינה כוללת מספר מאפיינים, וניתן לסווג אותה לפי כל אחד מהקריטריונים הנ"ל.
להלן רשימה של שיטות ממשל שונות שהתקיימו במדינות שונות עם מיון בסיסי.
אנרכיזם לסוגיו: אנרכו-קומוניזם, אנרכו-סינדיקליזם, אנרכו-פרימיטיביזם, אנרכו-פמיניזם, אנרכיזם אינדיבידואליסטי
דיקטטורה (לא חייבת להיות אוטוקרטית)
בשנת 2009, כ-89 ממדינות העולם הוגדרו כדמוקרטיות ליברליות (ביניהן מדינת ישראל), 54 מדינות היו דמוקרטיות לא ליברליות (אין הגנה חוקתית על זכויות הפרט, בין השאר, דוגמה: רוסיה), ואילו 49 מדינות - המונות כ-37% מאוכלוסיית העולם - הוגדרו כמדינות אוטוריטריות/דיקטטוריות.
ממשל אלקטרוני הוא שימוש של הממשל באינטרנט ככלי להגברת שביעות רצון האזרחים ולעידוד מעורבותם בשלטון.
הגדרות רחבות יותר דנות במגוון האפשרויות שפותחות טכנולוגיות המידע והתקשורת בפני הרשויות הציבוריות כדי:
לשפר את יעילות התפעול הפנים־ארגונית ואת השירות החוץ־ארגוני לתושבים
לחדש את חיוּת היחסים בין הלקוחות והאזרחים ובין גופי הציבור הפועלים מטעמם ברמה הפדרלית, המדינית והמקומית.
רעיון הממשל האלקטרוני הוצג בסוף שנות התשעים של המאה העשרים, והוא אחד הרעיונות המעניינים במינהל ציבורי, אף שאנשי המקצוע והאקדמיה טרם הגדירו אותו והבינו אותו לעומק.
מעבר המגזר הציבורי לשימוש במחשבים היה תהליך הדרגתי שנמשך כבר כמה עשורים וקשור לפיתוח מערכות עיבוד נתונים אלקטרוניות מוקדמות באמצע המאה ה-20, כאשר ממשלות החלו להשתמש במחשבים כדי להפוך משימות אדמיניסטרטיביות לאוטומטיות כגון שכר ושימור רישומים.
מערכות אלו החליפו בהדרגה תהליכים ידניים ומבוססי נייר, ואפשרו לממשלות לייעל פונקציות ניהוליות ולשפר את ניהול הנתונים, וככל שטכנולוגיית המחשבים התקדמה, ממשלות החלו להשתמש בה למשימות מורכבות יותר כמו ניתוח נתונים וקבלת החלטות.
בשנות ה-80 וה-90, הייתה דחיפה לעבר יוזמות ממשל אלקטרוני, שמטרתן לספק לאזרחים גישה מקוונת לשירותים ומידע ממשלתיים.
האימוץ הנרחב של האינטרנט בסוף שנות ה-90 ותחילת העשור הראשון של המאה ה-21 סיפק דחיפה גדולה למהפכת המידע במגזר הציבורי.
ממשלות החלו ליצור אתרי אינטרנט ופורטלים מקוונים שבהם אזרחים יכולים לגשת למגוון רחב של מידע ושירותים.
בעשור השני של המאה ה-21 גבר הדגש על יוזמות מידע פתוח, שמטרתן להפוך את הנתונים הממשלתיים לנגישים ושקופים יותר.
זה הוביל ליצירת פלטפורמות מקוונות רבות שבהן אזרחים יכולים לגשת לנתונים ממשלתיים ולהשתמש בהם כדי ליצור יישומים ושירותים חדשים.
בסך הכל, מהפכת המידע במגזר הציבורי הייתה תהליך הדרגתי אשר הונע על ידי התקדמות הטכנולוגיה והכרה גוברת בחשיבות השימוש בנתונים ובטכנולוגיה לשיפור שירותי הממשלה וקבלת החלטות.
טכנולוגיות המידע (IT) משפיעות על המינהל הציבורי והמגזר הציבורי, השפעות חיובית ושליליות.
השיעור הגבוה ביותר של השפעות חיוביות מ-IT קשור ליעילות ולרציונליות של התנהגות יחידות המינהל הציבורי, בעוד שהשפעות שליליות נוטות להשפיע על תפקידיהם של אנשים כאזרחים פרטיים או עובדי ציבור.
בנוסף, הפרופורציות הגבוהות ביותר של השפעות חיוביות מ-IT קשורות ליעילות ולרציונליות של התנהגות של יחידות המינהל הציבורי, בעוד השכיחות הגבוהה יותר של השפעות שליליות נוטות לערב את ההשפעות היותר סובייקטיביות של IT על אנשים, בתפקידיהם כאזרחים פרטיים או עובדים ציבוריים.
האימוץ הנרחב של האינטרנט וההופעה שלאחר מכן של יוזמות ממשל אלקטרוני במהלך שנות ה-90, סימנו אבן דרך משמעותית בטרנספורמציה הדיגיטלית של המגזר הציבורי.
ממשלות ברחבי העולם החלו להכיר בפוטנציאל הטמון ב-ICT באספקת שירותים ציבוריים, מעורבות אזרחים ושיפור נוהלי ממשל.
מספר גורמים אשר הניעו את תהליך המהפכה במידע במגזר הציבורי, גורמים אלה יצרו יחד סביבה שבה מהפכת המידע במגזר הציבורי הפכה לא רק אפשרית אלא הכרחית לארגונים להישאר תחרותיים ויעילים.
התקדמות טכנולוגית – התקדמות מהירה בתחום ה-ICT, כגון:
התפשטות האינטרנט: האינטרנט אפשר לארגונים במגזר הציבורי לשתף מידע עם אזרחים ובעלי עניין אחרים בקלות ובמהירות מאי פעם, זה הוביל לשקיפות רבה יותר ואחריות בממשלה.
מכשירים ניידים: השימוש הנרחב במכשירים ניידים אפשר לעובדי המגזר הציבורי לגשת למידע ולתקשר זה עם זה תוך כדי תנועה, זה הוביל לשיתוף פעולה רב יותר ושיפור קבלת ההחלטות.
מחשוב ענן: מחשוב ענן אפשר לארגונים במגזר הציבורי לאחסן כמויות גדולות של נתונים ולגשת אליהם מכל מקום ובכל זמן, זה הוביל ליעילות ולפרודוקטיביות רבה יותר בפעולות הממשלה.
ניתוח נתונים: Big data, השימוש בניתוח ביג דאטה אפשר לארגונים במגזר הציבורי לנתח כמויות גדולות של נתונים ולחלץ תובנות שבעבר היו בלתי אפשריות, זה הוביל לקבלת החלטות מושכלת יותר ושיפור מתן השירות.
התקדמות תחום ה-ICT סיפקה לממשלות כלים רבי עוצמה לייעל את פעילותן ולספק שירותים ממוקדי אזרח.
ממשלות מקומיות משתמשות ב-ICT כדי להציג מידע ולספק שירותים מסוימים, אך מעטים מאוד השתמשו בהם לקידום השתתפות ושיתוף פעולה גדולים יותר.
אתרי רשויות מקומיות יכולים וצריכים לשלב יותר מנגנוני אינטראקציה, השתתפות ושיתוף פעולה.
הם עשויים להיות במרכז של רשתות שיתוף מידע ציבוריות.
עם זאת, המציאות שונה מאוד, ואתרי השלטון המקומי ממשיכים להוות בעיקר מקורות מידע.
טכנולוגיות שונות מלפני שני עשורים, ופורטל אינטרנט יכולים להוות מרכיב מרכזי ברשת שיתוף מידע ציבורי, היכול להיות הבסיס הטכני למודל חדש של ממשל אלקטרוני מקומי.
לאתרי אינטרנט ממשלתיים פוטנציאל להפוך למרכיבים מרכזיים של רשתות שיתוף מידע ציבוריות, הכוללות פוטנציאל שחקנים ממשלתיים ולא ממשלתיים המתקשרים, משתתפים, משתפים פעולה ומשתפים מידע.
חיסכון בעלויות: ארגוני המגזר הציבורי נמצאים בלחץ מתמיד להפחית עלויות תוך שמירה או שיפור מתן השירות.
השימוש בטכנולוגיה אפשר לארגונים לבצע אוטומציה של משימות שגרתיות, לצמצם את הניירת ולייעל תהליכים, וכתוצאה מכך לחסכון משמעותי בעלויות.
אספקת שירות משופרת: אזרחים ובעלי עניין מצפים מארגוני המגזר הציבורי לספק שירותים באיכות גבוהה העונים על צורכיהם.
השימוש בטכנולוגיה אפשר לארגונים לאסוף ולנתח נתונים, לזהות תחומים לשיפור ולבצע שינויים שגורמים לאספקת שירות יעילה ויעילה יותר.
שקיפות ואחריות: אזרחים ובעלי עניין דורשים יותר שקיפות ואחריות מארגוני המגזר הציבורי.
השימוש בטכנולוגיה הקל על שיתוף המידע עם הציבור, והגביר את השקיפות והאחריות.
הגברת התחרות: ארגונים במגזר הציבורי מתמודדים עם תחרות מוגברת מצד חברות במגזר הפרטי המשתמשות בטכנולוגיה כדי לספק שירותים יעילים ואפקטיביים יותר.
כדי להישאר תחרותיים, ארגונים במגזר הציבורי חייבים לאמץ טכנולוגיות ותהליכים חדשים כדי לשפר את אספקת השירות שלהם.
בסך הכל, הדרישה ליעילות ואפקטיביות היוותה כוח מניע מאחורי מהפכת המידע במגזר הציבורי.
השימוש בטכנולוגיה אפשר לארגונים להפחית עלויות, לשפר את אספקת השירות, להגביר את השקיפות והאחריות, ולהישאר תחרותיים בסביבה המשתנה במהירות.
הטכנולוגיה אפשרה שיתוף פעולה רב יותר בין מחלקות ורמות ממשל שונות, והובילה לשירותים ציבוריים יעילים ומתואמים יותר.
המורכבות וההיקף ההולכים וגדלים של המינהל הציבורי, יחד עם הציפיות העולות של האזרחים, אילצו ממשלות לאמץ טכנולוגיות דיגיטליות כדי לשפר את היעילות, להפחית עלויות ולספק שירותים בזמן.
לממשל אלקטרוני השפעה על מתן שירותים, היענות דמוקרטית ועמדות הציבור.
בעוד שלממשל אלקטרוני יש פוטנציאל להגביר את ההיענות הדמוקרטית ולהגביר את האמונות באפקטיביות הממשלה, ובעוד שההיבטים האינטראקטיביים של הממשל האלקטרוני זכו לשבחים כדרך לשפר את מתן השירות וההיענות לאזרחים, המציאות בשטח היא שממשל מסוג זה עדיין לא מימש את מלוא הפוטנציאל הכרוך בו.
שקיפות ואחריות: טכנולוגיות מידע ותקשורת אפשרו שקיפות ואחריות רבה יותר במגזר הציבורי על ידי מתן דיגיטציה ושיתוף של נתונים ממשלתיים, קידום יוזמות ממשלתיות פתוחות וטיפוח הביקורת הציבורית.
נתונים פתוחים: ארגונים במגזר הציבורי הופכים יותר ויותר את הנתונים שלהם לזמינים לציבור בפורמט קריא במכונה.
זה אפשר לאזרחים ולבעלי עניין לגשת ולנתח מידע על פעולות ממשלתיות, מה שהוביל לשקיפות רבה יותר ואחריות.
חופש מידע: במדינות רבות יש חוקים המחייבים ארגונים במגזר הציבורי לספק מידע לאזרחים לפי דרישה.
השימוש בטכנולוגיה הקל על ארגונים להיענות לבקשות אלו ולספק מידע בזמן וביעילות.
מדיה חברתית: המדיה החברתית אפשרה לאזרחים ולבעלי עניין לתקשר ישירות עם ארגונים במגזר הציבורי ולשתף מידע עם קהל רחב יותר, ובכך גדלה רמת השקיפות והאחריות על ידי מתן פלטפורמה לדיון ולדיון ציבורי.
מדדי ביצועים: ארגונים במגזר הציבורי משתמשים יותר ויותר במדדי ביצועים כדי למדוד את האפקטיביות והיעילות שלהם.
מדדי ביצועים אלו אפשרו לארגונים לזהות תחומים לשיפור ולבצע שינויים שיובילו לאספקת שירות טובה יותר.
בסך הכל, שקיפות ואחריות היו המניעים העיקריים של מהפכת המידע במגזר הציבורי.
השימוש בטכנולוגיה אפשר לארגונים לספק גישה רבה יותר למידע, להגיב לבקשות אזרחים בצורה יעילה יותר, לתקשר עם אזרחים באמצעות מדיה חברתית ולמדוד את ביצועיהם בצורה יעילה יותר, אלו הובילו לאמון רב יותר בממשלה ולשיפור מתן השירות.
עם זאת, קיימים אתגרים בהפיכת בנתונים בממשלתיים ל"מתאימים לשימוש" על ידי הציבור, כמו גם בערך החברתי והכלכלי הפוטנציאלי של גישה ציבורית למידע ממשלתי.
ההנחיה הפתוחה של ממשל אובמה מחייבת סוכנויות ממשלתיות פדרליות לפרסם מערכי נתונים אלקטרוניים ב-Data.gov וליצור תוכניות ממשל פתוחות ספציפיות לסוכנות.
בנוסף, Recovery.gov – עוקב אחר הוצאות הקשורות לחוק ההשקעות מחדש וההחלמה האמריקאית, יוזמות אלו מטרתן לעודד עסקים, ארגונים אזרחיים ויחידים להשתמש במידע ממשלתי למטרותיהם.
אך הצלחתן של אסטרטגיות אלו תלויה בגישה נוחה למשאבי מידע ציבוריים, המוגדרים כנתונים, תוכן מידע, מערכות ושירותי מידע הנובעים מהניהול היומיומי של תוכניות ממשלתיות.
הצלחתן של יוזמות אלו תלויה במדיניות, מנגנוני ממשל, פרוטוקולי ניהול נתונים, תקני נתונים וטכנולוגיה, ומגוון מיומנויות ויכולות הן בתוך הממשלה והן מחוצה לה.
המלצות מעשיות כוללות יצירת מנגנוני משוב פורמליים, פיתוח מיומנויות טכניות ותקשורתיות, ביצוע ניתוח בעלי עניין וביצוע מחקרי הערכה כדי לזהות סוגים שונים של ערך עבור קהילות שונות.
דרישה לשקיפות: אזרחים דורשים יותר ויותר שקיפות רבה יותר מארגוני המגזר הציבורי.